Κόρι Τζόσεφ

Ο **Κόρι Έφραμ Τζόσεφ** (γεννημένος στις 20 Αυγούστου του 1991) είναι Καναδός επαγγελματίας καλαθοσφαιριστής ο οποίος αγωνίζεται στον Ολυμπιακό του Ελληνικού Πρωταθλήματος Καλαθοσφαίρισης (GBL) και της Ευρωλίγκας. Αγωνίζεται στη θέση του πόιντ γκαρντ και έχει διατελέσει αρχηγός της εθνικής ομάδας του Καναδά. 

## Πρώιμη ζωή και οικογένεια
Ο Τζόζεφ γεννήθηκε στο Τορόντο του Οντάριο,  το μικρότερο από τα τέσσερα παιδιά της Κόνι και του Ντέιβιντ Τζόσεφ, που γεννήθηκε στο Τρινιντάντ και Τομπάγκο.   Μεγάλωσε στο κοντινό Πίκερινγκ σε μια οικογένεια μπάσκετ. Οι γονείς του γνωρίστηκαν ως φοιτητές αθλητές στο Κολλέγιο Μάουντ Ρόγιαλ ενώ έπαιζαν για τις αντίστοιχες ομάδες μπάσκετ ανδρών και γυναικών.  Ο πατέρας του κέρδισε ένα εθνικό πρωτάθλημα CCAA, παίζοντας για το Ινστιτούτο Τεχνολογίας της Νότιας Αλμπέρτα, ενώ στη συνέχεια προπονούσε σε επίπεδο λυκείου, κολεγίου και επαγγελματικά.  Η μητέρα του ήταν προπονήτρια και διαιτήτρια σε διάφορα επίπεδα. Ο Τζόσεφ έχει δύο μεγαλύτερες αδερφές, την Σαντάλ και την Ντανιέλ, και έναν μεγαλύτερο αδερφό, τον Ντεβό,  που έπαιξε στο κολέγιο για την Μινεσότα και το Όρεγκον και επί του παρόντος παίζει επαγγελματικά στην Ευρώπη.

Δύο από τα δεύτερα ξαδέρφια του Τζόσεφ έπαιξαν επίσης κολεγιακό μπάσκετ: ο Κρις έπαιξε για το Σίρακιους και επιλέχθηκε στον δεύτερο γύρο του ντραφτ του NBA του 2012 από τους Μπόστον Σέλτικς, ενώ ο Μορίς έπαιξε για το Μίσιγκαν Στέιτ και το Βερμόντ, ενώ προηγουμένως διετέλεσε προπονητής του Πανεπιστημίου Τζορτζ Γουάσινγκτον. Ένας άλλος ξάδερφος του Τζόσεφ, ο Άστον Καν, είναι επίσης επαγγελματίας παίκτης μπάσκετ που αγωνίζεται στην British Basketball League. 

Ως νέος, ο Τζόσεφ και ο συνάδελφός του, μελλοντικός παίκτης του NBA, Κέλι Ολίνικ, ήταν και οι δύο σε μια ομάδα των Σκάρμπορο Μπλους, που σπάνια έχανε στα τέλη της δεκαετίας του 1990 και στις αρχές της δεκαετίας του 2000. Μία ήττα ήρθε από την αντίπαλη ομάδα Τορόντο με 5–0, με επικεφαλής τον Στέφεν Κάρι. 

## Σταδιοδρομία στο λύκειο
Ο Τζόζεφ φοίτησε στο Λύκειο Πίκερινγκ στο Έιτζαξ του Οντάριο.  Αυτός και ο αδελφός του Ντεβό οδήγησαν την ομάδα μπάσκετ AAAA του σχολείου σε δύο συνεχόμενα πρωταθλήματα επαρχίας του Οντάριο το 2007 και το 2008,   νικώντας το Ανατολικό Εμπορικό Κολλεγιακό Ινστιτούτο και τις δύο χρονιές στον τελικό. Ο πατέρας τους διετέλεσε βοηθός προπονητή της ομάδας εκείνη την περίοδο.  Το 2008, αυτός και ο Ντεβό επιλέχθηκαν για να παίξουν στο ετήσιο All-Canada Classic, που αναδεικνύει τους καλύτερους παίκτες λυκείων του Καναδά.

Αργότερα εκείνη την χρονιά, σε ηλικία 16 ετών, ο Τζόσεφ πήρε μεταγραφή στο Φίντλεϊ Πρεπ στο Χέντερσον της Νεβάδα με τον Τρίσταν Τόμσον, τον στενό του φίλο και συμπαίκτη του στο AAU.  Αύξησε τη ζήτηση για να πάει σε μια κολλεγιακή ομάδα οδηγώντας το Φίντλεϊ Πρεπ στον αγώνα πρωταθλήματος *[[ESPN HS|ESPN RISE]]* National High School Invitational το 2009, μαζί με τον Τόμσον και το  Έιβερι Μπράντλεϊ, στον οποίο το #2 στην κατάταξη Φίντλεϊ Πρεπ νίκησε το #1 στην κατάταξη Ακαδημία Όουκ Χιλ με 74–66. Ονομάστηκε στην ομάδα του τουρνουά του *ESPN RISE*. Τον Αύγουστο του 2009, ο Τζόσεφ επιλέχθηκε για να παίξει στον τέταρτο ετήσιο αγώνα μπάσκετ Boost Mobile Elite 24 στο Ράκερ Παρκ στο Χάρλεμ της Νέας Υόρκης. Το παιχνίδι παρουσιάζει τους 24 κορυφαίους παίκτες μπάσκετ λυκείου στις ΗΠΑ, ανεξάρτητα από την ηλικιακή τάξη.

Στην τελευταία του χρονιά στο λύκειο, ο Τζόσεφ και ο Τόμσον οδήγησαν το Φίντλεϊ Πρεπ, στην 2η θέση στην κατάταξη και ένα δεύτερο συνεχόμενο πρωτάθλημα *ESPN RISE* National High School Invitational το 2010, όταν νίκησαν την Ακαδημία Μόντβερντ, που είχε καταλάβει την 1η θέση, με 59–46. Ονομάστηκε στην ομάδα του τουρνουά του *ESPN RISE* για δεύτερη συνεχόμενη χρονιά και ανακηρύχθηκε επίσης MVP του τουρνουά. Κατατάχθηκε ως ο #7 υποψήφιος σε εθνικό επίπεδο από το Rivals.com και #11 στο ESPNU 100, μετά τη σεζόν, στην οποία είχε μέσο όρο 18,8 πόντους, 4,9 ασίστ, 6,7 ριμπάουντ και 2,5 κλεψίματα ανά παιχνίδι.  Στη συνέχεια, ο Τζόσεφ έπαιξε στο McDonald's All-American Game του 2010.  Κέρδισε επίσης τον Διαγωνισμό Τρίποντου McDonald's και ανακηρύχθηκε Jordan Brand Classic All-American.  Στις 11 Απριλίου του 2010, έπαιξε για την Παγκόσμια Ομάδα Επιλογής στο Nike Hoop Summit, εναντίον της Ομάδας Επιλογής Νέων των Ηνωμένων Πολιτειών. Ο αγώνας διεξήχθη στο Rose Garden στο Πόρτλαντ του Όρεγκον. Η Παγκόσμια Επίλεκτη Ομάδα έχασε με 101–97. Δώδεκα ημέρες αργότερα, ο Τζόσεφ δεσμεύτηκε να μεταγραφεί στο Πανεπιστήμιο του Τέξαςστοαίδιο πανεπιστήμιο με τονον Τόμπσον. 

## Καριέρα στο κολλέγιο
μικρογραφία|Ο Τζόζεφ με τους Τέξας Λόνγκχορνς, 2010
Ο Τζόσεφ ξεκίνησε βασικός και στους 36 αγώνες στην πρώτη του σεζόν, ηγούμενος της ομάδας στο σκοράρισμα τέσσερις φορές και σε ριμπάουντ δύο. Ο Τζόσεφ έπαιξε έναν από τους καλύτερους αγώνες του στις 18 Δεκεμβρίου 2010, καταγράφοντας 21 πόντους, ρεκόρ σεζόν, και ένα νικητήριο σουτ εναντίον της Βόρειας Καρολίνας.  Το Τέξας μπήκε στο NCAA March Madness του 2011 ως τέταρτο στην Δυτική Τοπική Περιφέρεια. Το Τέξας έχασε από την πέμπτη Αριζόνα στον τρίτο γύρο με μια εξαιρετική εμφάνιση και ένα νικητήριο σουτ του Ντέρικ Γουίλιαμς.  Μετά το τέλος της σεζόν, ο Τζόσεφ δήλωσε συμμετοχή στο ντραφτ του NBA και ονομάστηκε στην ομάδα All-Freshman του Big 12.

## Επαγγελματική καριέρα

### Σαν Αντόνιο Σπερς (2011–2015)
Στις 23 Ιουνίου 2011, ο Τζόσεφ επιλέχθηκε 29ος συνολικά στο ντραφτ του NBA του 2011 από τους Σαν Αντόνιο Σπερς.  Ο συμπατριώτης του και επίσης μέλος των Λόνγκχορν, Τόμσον, επιλέχθηκε τέταρτος συνολικά από τους Κλίβελαντ Καβαλίερς, καθιστώντας τον πιο υψηλόβαθμο σε ντραφτ γεννημένο Καναδό στην ιστορία του NBA εκείνη την εποχή.  (Οι Άντονι Μπένετ και Άντριου Γουίγκινς τερμάτισαν πρώτοι συνολικά στα ντραφτ του 2013 και του 2014 αντίστοιχα.) Ήταν επίσης η δεύτερη φορά στην ιστορία του NBA που δύο Καναδοί επιλέχθηκαν στον πρώτο γύρο του ίδιου ντραφτ, η πρώτη ήταν το 1983 όταν οι Λίο Ράουτινς και Στιούαρτ Γκρέιντζερ επιλέχθηκαν 17ος και 25ος αντίστοιχα.  Το ντραφτ του 2011 σημείωσε επιπλέον την πρώτη φορά κατά την οποία τρεις παίκτες μπάσκετ από τους Τέξας Λόνγκχορνς πήγαν στον πρώτο γύρο, αφού ο πρώην συμπαίκτης του Τζόσεφ στο κολέγιο, Τζόρνταν Χάμιλτον, επιλέχθηκε 26ος συνολικά από τους Ντάλας Μάβερικς. 

Κατά τη διάρκεια της σεζόν 2011–12, οι Σπερς έδωσαν τον Τζόσεφ στους Όστιν Τόρος της NBA D-League τρεις φορές.  Επίσης, παραχωρήθηκε στους Τόρος κατά τη διάρκεια της σεζόν 2012–13.  Στις 4 Φεβρουαρίου 2013, ο Τζόσεφ ονομάστηκε στο ρόστερ των Prospects All-Star για το NBA D-League All-Star Game του 2013.  Ωστόσο, εξαιτίας ενός τραυματισμού, αντικαταστάθηκε από τον Τζάστιν Ντέτμον. 

Στα τέλη Φεβρουαρίου του 2013, ο Τόνι Πάρκερ αποκόμισε ένα τραυματισμό και ο Τζόσεφ έγινε ο βασικός πόιντ γκαρντ στους Σπερς. Στις πρώτες πέντε συμμετοχές του ως βασικός, ο Τζόσεφ είχε μέσο όρο 8,8 πόντους και 2,6 ασίστ, με ποσοστό ευστοχίας 58,6%. Ο Τζόσεφ βοήθησε τους Σπερς να φτάσουν στους τελικούς του NBA του 2013 όπου αντιμετώπισαν τους Μαϊάμι Χιτ, όμως το Σαν Αντόνιο έχασε τη σειρά σε επτά παιχνίδια. 

Στις 15 Ιουνίου 2014, ο Τζόσεφ κατέκτησε το πρώτο του πρωτάθλημα NBA, αφού οι Σπερς νίκησαν τους Μαϊάμι Χιτ με συνολικές νίκες 4 προς 1 στους τελικούς του NBA του 2014.

Στις 30 Ιουνίου 2015, οι Σπερς υπέβαλαν μια qualifying προσφορά στον Τζόσεφ, προκειμένου να τον καταστήσουν περιορισμένο ελεύθερο παίκτη, αλλά στις 5 Ιουλίου η ομάδα απέσυρε την προσφορά της. 

### Τορόντο Ράπτορς (2015–2017)
Στις 9 Ιουλίου 2015, ο Τζόσεφ υπέγραψε τετραετές συμβόλαιο αξίας 30 εκατομμυρίων δολαρίων με την ομάδα της γενέτειράς του, τους Τορόντο Ράπτορς.   Έκανε το ντεμπούτο του για τους Ράπτορς στον πρώτο αγώνα της σεζόν στις 28 Οκτωβρίου του 2015, καταγράφοντας τρεις πόντους και δύο ριμπάουντ σε μια νίκη με 106–99 κόντρα στους Ιντιάνα Πέισερς.  Στα πρώτα του παιχνίδια με τους Ράπτορς, ο Τζόσεφ άρχισε να ακμάζει στον ρόλο του ως αναπληρωματικός πόιντ γκαρντ, έχοντας μέσο όρο 23 λεπτά ανά αγώνα, κάτι το οποίο αποτελούσε ρεκόρ καριέρας για αυτόν. Στις 6 Νοεμβρίου του 2015, σημείωσε 19 πόντους, ρεκόρ σεζόν, ενάντια στους Ορλάντο Μάτζικ, έναν λιγότερο από τους 20 που αποτελεί το ρεκόρ καριέρας του.  Στις 28 Νοεμβρίου του 2015, σημείωσε 12 πόντους και ευστόχησε σε τρίποντο στο τέλος μετά από μια καλά δουλεμένη φάση που προήλθε από πάσα από πλαγιά, δίνοντας στους Ράπτορς τη νίκη με 84–82 επί των Ουάσινγκτον Γουίζαρντς.  Οι Ράπτορς ολοκλήρωσαν την κανονική σεζόν ως δεύτεροι στην Ανατολή με ρεκόρ 56–26. Στις 16 Απριλίου του 2016, ο Τζόσεφ σημείωσε 18 πόντους, το ρεκόρ καριέρας του στα πλέι οφ, σε μια ήττα στον πρώτο αγώνα από τους Ιντιάνα Πέισερς, που ήταν στην έβδομη θέση, στον πρώτο γύρο. 

Στις 17 Ιανουαρίου του 2017, ο Τζόσεφ σημείωσε 33 πόντους, το ρεκόρ καριέρας του, σε μια νίκη με 119–109 ενάντια στους Μπρούκλιν Νετς.  Στις 27 Μαρτίου του 2017, είχε το πρώτο του double-double στην καριέρα του με 15 πόντους και 13 ασίστ, το ρεκόρ καριέρας του, σε μια νίκη με 131–112 κόντρα στους Ορλάντο Μάτζικ.  Στις 7 Μαΐου του 2017, στον 4ο αγώνα της σειράς πλέι οφ του δεύτερου γύρου απέναντι στους Κλίβελαντ Καβαλίερς, ο Τζόσεφ είχε 20 πόντους και 12 ασίστ, ξεκινώντας βασικός στη θέση του τραυματία Κάιλ Λάουρι. Οι Ράπτορς ηττήθηκαν με 109–102 και αποκλείστηκαν από τα πλέι οφ, χάνοντας με 4–0 από τους Καβαλίερς. 

### Ιντιάνα Πέισερς (2017–2019)
Στις 14 Ιουλίου 2017, ο Τζόσεφ πήγε στους Ιντιάνα Πέισερς ως ανταλλαγή για τα δικαιώματα του Εμίρ Πρέλντζιτς στο ντραφτ.  Στο ντεμπούτο του για τους Πέισερς στον πρώτο αγώνα της σεζόν τους στις 18 Οκτωβρίου του 2017, ο Τζόζεφ σημείωσε 11 πόντους σε μια νίκη με 140–131 επί των Μπρούκλιν Νετς. 

Στις 9 Φεβρουαρίου του 2019, ο Τζόσεφ είχε 10 πόντους, 10 ασίστ και εννέα ριμπάουντ σε μια νίκη με 105–90 ενάντια στους Κλίβελαντ Καβαλίερς. 

### Σακραμέντο Κινγκς (2019–2021)
Στις 6 Ιουλίου 2019, ο Τζόζεφ υπέγραψε για τους Σακραμέντο Κινγκς. 

Στις 30 Ιανουαρίου του 2020, ο Τζόσεφ σκόραρε 16 πόντους, ρεκόρ σεζόν, ενώ παράλληλα μάζεψε δύο ριμπάουντ, επτά ασίστ, ένα κλέψιμο και ένα μπλοκ σε μια νίκη με 124–103 απέναντι στους Λος Άντζελες Κλίπερς. 

### Ντιτρόιτ Πίστονς (2021–2023)
Στις 26 Μαρτίου του 2021, ο Τζόσεφ έγινε ανταλλαγή στους Ντιτρόιτ Πίστονς, μαζί με δύο μελλοντικές επιλογές δεύτερου γύρου του ντραφτ, με αντάλλαγμα τον Ντέλον Ράιτ. 

Στις 31 Ιουλίου του 2021, οι Πίστονς αποδέσμευσαν τον Τζόσεφ.  Στις 11 Αυγούστου του 2021, οι Πίστονς υπέγραψαν ξανά συμβόλαιο με τον Τζόσεφ. 

### Γκόλντεν Στέιτ Γουόριορς (2023–2024)
Στις 6 Ιουλίου του 2023, ο Τζόσεφ υπέγραψε με τους Γκόλντεν Στέιτ Γουόριορς. 

Στις 8 Φεβρουαρίου 2024, ο Τζόσεφ έγινε ανταλλαγή στους Ιντιάνα Πέισερς  και στη συνέχεια αποδεσμεύθηκε. 

### Ορλάντο Μάτζικ (2024–2025)
Στις 19 Ιουλίου 2024, ο Τζόσεφ υπέγραψε με τους Ορλάντο Μάτζικ.  Σημείωσε 50 εμφανίσεις (16 ως βασικός) για το Ορλάντο κατά τη διάρκεια της σεζόν 2024–25 του NBA, έχοντας κατά μέσο όρο 3,5 πόντους, 1,5 ριμπάουντ και 1,4 ασίστ. Στις 16 Ιουνίου του 2025, αναφέρθηκε ότι οι Μάτζικ είχαν απορρίψει μια team option η οποία θα επέκτεινε το συμβόλαιο του Τζόσεφ, καθιστώντας τον ελεύθερο παίκτη. 

Ο Τζόσεφ ανακοινώθηκε ως νέος παίκτης της ΑΣ Μονακό στις 4 Δεκεμβρίου του 2025.  Στις 12 Δεκεμβρίου, η Ligue Nationale de Basket απέρριψε την εγγραφή του. Η ομάδα άσκησε έφεση κατά της απόφασης.  Η Μονακό αργότερα εξέδωσε ανακοίνωση ανακοινώνοντας μια αμοιβαία συμφωνία για τον χωρισμό των δρόμων της με τον Τζόσεφ, επικαλούμενη περιορισμούς οι οποίοι σχετίζονται με την εγγραφή του παίκτη στο γαλλικό πρωτάθλημα. 

### Ολυμπιακός (2026–σήμερα)
Στις 23 Ιανουαρίου 2026, ο Τζόσεφ υπέγραψε με τον Ολυμπιακό του Ελληνικού Πρωταθλήματος Καλαθοσφαίρισης (GBL) και της Ευρωλίγκα. 

## Στατιστικά καριέρας

### ΝΒΑ

#### Κανονική περίοδος

|-
| style="text-align:left;"| 
| style="text-align:left;"| Σαν Αντόνιο
| 29 || 1 || 9.2 || .314 || .200 || .647 || .9 || 1.2 || .2 || .1 || 2.0
|-
| style="text-align:left;"| 
| style="text-align:left;"| Σαν Αντόνιο
| 28 || 9 || 13.9 || .464 || .286 || .857 || 1.9 || 1.9 || .5 || .1 || 4.5
|-
| style="text-align:left; background:#afe6ba;"| †
| style="text-align:left;"| Σαν Αντόνιο
| 68 || 19 || 13.8 || .475 || .316 || .823 || 1.6 || 1.7 || .5 || .2 || 5.0
|-
| style="text-align:left;"| 
| style="text-align:left;"| Σαν Αντόνιο
| 79 || 14 || 18.3 || .504 || .364 || .734 || 2.4 || 2.4 || .6 || .2 || 6.8
|-
| style="text-align:left;"| 
| style="text-align:left;"| Τορόντο
| 80 || 4 || 25.6 || .439 || .273 || .764 || 2.6 || 3.1 || .8 || .3 || 8.5
|-
| style="text-align:left;"| 
| style="text-align:left;"| Τορόντο
| 80 || 22 || 25.0 || .452 || .356 || .770 || 3.0 || 3.3 || .8 || .2 || 9.3
|-
| style="text-align:left;"| 
| style="text-align:left;"| Ιντιάνα
| style="background:#cfecec;"| **82*** || 17 || **27.0** || .424 || .353 || .745 || 3.2 || 3.2 || 1.0 || .2 || 7.9
|-
| style="text-align:left;"| 
| style="text-align:left;"| Ιντιάνα
| style="background:#cfecec;"| **82*** || 9 || 25.2 || .412 || .322 || .698 || **3.4** || 3.9 || 1.1 || .3 || 6.5
|-
| style="text-align:left;"| 
| style="text-align:left;"| Σακραμέντο
| 72 || 26 || 24.4 || .415 || .352 || .857 || 2.6 || 3.5 || .7 || .3 || 6.4
|-
| style="text-align:left;" rowspan=2| 
| style="text-align:left;"| Σακραμέντο
| 44 || 2 || 21.5 || .444 || .330 || .766 || 2.3 || 2.5 || .9 || .2 || 6.6
|-

| style="text-align:left;"| Ντιτρόιτ
| 19 || 11 || 26.4 || **.506** || .368 || .878 || 3.2 || **5.5** || **1.2** || **.5** || **12.0**
|-
| style="text-align:left;"| 
| style="text-align:left;"| Ντιτρόιτ
| 65 || **39** || 24.6 || .445 || **.414** || **.885** || 2.7 || 3.6 || .6 || .3 || 8.0
|-
| style="text-align:left;"| 
| style="text-align:left;"| Ντιτρόιτ
| 62 || 2 || 19.8 || .427 || .389 || .792 || 1.7 || 3.5 || .6 || .3 || 6.9
|-
| style="text-align:left;"| 
| style="text-align:left;"| Γκόλντεν Στέιτ
| 26 || 0 || 11.4 || .359 || .310 || .571 || 1.2 || 1.6 || .2 || .1 || 2.4
|-
| style="text-align:left;"| 
| style="text-align:left;"| Ορλάντο
| 50 || 16 || 12.2 || .403 || .364 || .778 || 1.5 || 1.4 || .5 || .1 || 3.5
|- class="sortbottom"
| style="text-align:center;" colspan="2"| Καριέρα
| 866 || 191 || 21.1 || .440 || .350 || .786 || 2.4 || 2.9 || .7 || .2 || 6.7

#### Πλέι οφ

|-
| style="text-align:left;"|2013
| style="text-align:left;"|Σαν Αντόνιο
| **20** || 0 || 9.6 || .464 || .182 || .455 || 1.6 || 1.2 || .3 || .1 || 3.0
|-
| style="text-align:left; background:#afe6ba;"|2014†
| style="text-align:left;"|Σαν Αντόνιο
| 17 || 0 || 5.1 || .486 || .000 || .778 || 0.5 || 0.5 || .2 || .0 || 2.8
|-
| style="text-align:left;"|2015
| style="text-align:left;"|Σαν Αντόνιο
| 4 || 0 || 5.5 || **.833** || – || .500 || 0.3 || 0.0 || .0 || .3 || 2.8
|-
| style="text-align:left;"|2016
| style="text-align:left;"|Τορόντο
| **20** || 0 || 22.6 || .466 || .333 || .750 || 2.1 || 2.4 || .9 || .1 || **8.5**
|-
| style="text-align:left;"|2017
| style="text-align:left;"|Τορόντο
| 10 || 2 || 21.2 || .437 || .409 || **1.000** || 2.1 || **3.1** || .4 || .2 || 7.9
|-
| style="text-align:left;"|2018
| style="text-align:left;"|Ιντιάνα
| 7 || 0 || 20.4 || .364 || .273 || **1.000** || **2.4** || 3.0 || **1.3** || .3 || 4.7
|-
| style="text-align:left;"|2019
| style="text-align:left;"|Ιντιάνα
| 4 || 0 || 21.3 || .500 || **.444** || **1.000** || 1.8 || 1.0 || 1.0 || .0 || 7.5
|-
| style="text-align:left;"|2025
| style="text-align:left;"|Ορλάντο
| 5 || **5** || **24.8** || .417 || .313 || — || 1.8 || 3.0 || 1.0 || **.4** || 5.0
|- class="sortbottom"
| style="text-align:center;" colspan="2"|Career
| 87 || 7 || 17.1 || .458 || .323 || .759 || 1.6 || 1.7 || .6 || .1 || 5.2

### Κολλέγιο

|-
| style="text-align:left;"| 2010–11
| style="text-align:left;"| Τέξας
| 36 || 36 || 32.4 || .422 || .413 || .699 || 3.6 || 3.0 || 1.0 || 0.3 || 10.4

## Καριέρα στην εθνική ομάδα
[μικρογραφία|Ο Τζόσεφ με την [Εθνική Καναδά (καλαθοσφαίριση ανδρών)|εθνική ομάδα του Καναδά, το 2018]]
Ο Τζόσεφ συμμετείχε με την εθνική ομάδα του Καναδά στο Πρωτάθλημα FIBA Americas Κ-18 του 2008, όπου ο Καναδάς κέρδισε το χάλκινο μετάλλιο, τερματίζοντας πίσω από την Αργεντινή και τις Ηνωμένες Πολιτείες. Ο Τζόσεφ αγωνίστηκε για άλλη μια φορά για τον Καναδά στο Παγκόσμιο Κύπελλο Νέων Ανδρών του 2009 στο Όκλαντ της Νέας Ζηλανδίας.

Ο Τζόσεφ εντάχθηκε στην εθνική ομάδα του Καναδά για τη δεύτερη φάση του προπονητικού καμπ πριν από το Πρωτάθλημα FIBA Americas του 2011 στις αρχές Αυγούστου.  Έκανε το ντεμπούτο του με την εθνική ομάδα στο Jack Donohue International Classic του 2011, στις 13 Αυγούστου του 2011, στο Πανεπιστήμιο Ρίερσον (τώρα Μητροπολιτικό Πανεπιστήμιο Τορόντο) εναντίον του Βελγίου. Στο ντεμπούτο του, ο Τζόσεφ σκόραρε 3 πόντους και κατέγραψε 2 ασίστ σε 15 λεπτά συμμετοχής σε μια νίκη με σκορ 79–74. 

Στο Πρωτάθλημα FIBA Americas του 2013, ηγήθηκε της ομάδας σκοράροντας 16,1 πόντους ανά αγώνα,  αγωνιζόμενος μαζί με τον αδελφό του, Ντεβό.

Πριν από το Πρωτάθλημα FIBA Americas του 2015, ο Τζόσεφ ορίστηκε αρχηγός της εθνικής ομάδας. Στον αγώνα του χάλκινου μεταλλίου απέναντι στο Μεξικό, ο Τζόσεφ σημείωσε ένα σουτ το οποίο έδωσε στον Καναδά τη νίκη με 87–86.  Ήταν πρώτος στο Προκριματικό Τουρνουά Ολυμπιακών Αγώνων της FIBA του 2016 στη Μανίλα σε πόντους και ασίστ με 77 πόντους και 17 ασίστ (4,3 ασίστ ανά παιχνίδι) σε τέσσερα παιχνίδια.  Ο Τζόσεφ έπαιξε επίσης για τον Καναδά κατά τη διάρκεια του Παγκοσμίου Κυπέλλου Καλαθοσφαίρισης του 2019 στην Κίνα, αφού έπαιξε τρία παιχνίδια στο προκριματικό τουρνουά της Αμερικής για να βοηθήσει τον Καναδά να προχωρήσει στο Παγκόσμιο Κύπελλο.

Στις 24 Μαΐου του 2022, ο Τζόσεφ συμφώνησε σε δέσμευση τριών χρόνων για να αγωνιστεί με την εθνική ομάδα ανδρών του Καναδά. 

## Παραπομπές


## Εξωτερικοί σύνδεσμοι

*Texas Longhorns bio

Κατηγορία:Καλαθοσφαιριστές Τορόντο Ράπτορς
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Σακραμέντο Κινγκς
Κατηγορία:Πόιντ γκαρντ
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Ιντιάνα Πέισερς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Ντιτρόιτ Πίστονς
Κατηγορία:Καναδοί καλαθοσφαιριστές
Κατηγορία:Καλαθοσφαιριστές Ώστιν Τόρος
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές ΟΣΦΠ